หุ้นกู้อนันดาฯ เด่นที่อายุและผลตอบแทน มีให้เลือก 2 รุ่น ดอกเบี้ยสูงสุด 5.60% ต่อปี
คาดเสนอขายวันที่ 10, 13-14 มิถุนายน 2565
24 พ.ค. 2565

ANANDA X ลงทุนแมน
หุ้นกู้อนันดาฯ เด่นที่อายุและผลตอบแทน
มีให้เลือก 2 รุ่น ดอกเบี้ยสูงสุด 5.60% ต่อปี
คาดเสนอขายวันที่ 10, 13-14 มิถุนายน 2565
หุ้นกู้ที่กำลังจะออกเสนอขายในช่วงนี้มีให้ผู้ลงทุนได้เลือกอย่างหลากหลาย ซึ่งหุ้นกู้ของแต่ละบริษัทมีความน่าสนใจแตกต่างกันออกไป
หนึ่งในนั้นคือหุ้นกู้ที่จะออกโดยบริษัท อนันดา ดีเวลลอปเม้นท์ จำกัด (มหาชน) หรือ ANANDA ผู้พัฒนาคอนโดมิเนียมติดรถไฟฟ้าและนวัตกรรมการอยู่อาศัยของไทย ซึ่งมีแนวทางการพัฒนาอสังหาริมทรัพย์ที่ชัดเจนว่า มุ่งเน้นคอนโดมิเนียมติดรถไฟฟ้า
อนันดาฯ กำลังจะเสนอขายหุ้นกู้ให้กับผู้ลงทุนทั่วไป โดยมีให้เลือก 2 รุ่นอายุ คือ
อายุ 1 ปี 7 เดือน อัตราดอกเบี้ยคงที่ 4.70% ต่อปี และ
อายุ 2 ปี 7 เดือน อัตราดอกเบี้ยคงที่ 5.60% ต่อปี
โดยหุ้นกู้ทั้ง 2 รุ่น จ่ายดอกเบี้ยทุก 3 เดือน
หุ้นกู้อนันดาฯ นอกจากจะโดดเด่นที่ผลตอบแทนที่ดีและอายุที่ไม่ยาวแล้ว อันดับความน่าเชื่อถือของหุ้นกู้ซึ่งเพิ่งประกาศเมื่อวันที่ 28 เมษายน 2565 โดยบริษัท ทริสเรทติ้ง จำกัด ก็อยู่ที่ระดับ BBB- ซึ่งเป็นเกรดลงทุน (Investment Grade)
การเสนอขายหุ้นกู้อนันดาฯ ครั้งนี้ เชื่อว่าจะได้รับความสนใจจากผู้ลงทุนเช่นเคย โดยกำหนดวันจองซื้อระหว่างวันที่ 10, 13-14 มิถุนายน 2565 ผ่านผู้จัดการการจัดจำหน่าย 7 ราย ได้แก่ ธนาคารกรุงไทย, ธนาคารกสิกรไทย, ธนาคารซีไอเอ็มบี ไทย, บริษัทหลักทรัพย์ เอเซีย พลัส, บริษัทหลักทรัพย์ กรุงไทย เอ็กซ์สปริง, บริษัทหลักทรัพย์ เคทีบีเอสที และบริษัทหลักทรัพย์ หยวนต้า
เงินที่จะได้จากการเสนอขายหุ้นกู้ครั้งนี้ จะสามารถรองรับการขยายธุรกิจและการเติบโตของอนันดาฯ ในช่วงครึ่งปีหลังของปี 2565 และในอนาคตได้เป็นอย่างดี เพราะหลังจากสถานการณ์การแพร่ระบาดของโควิด-19 คลี่คลาย เศรษฐกิจธุรกิจในหลายภาคส่วนก็มีความคึกคักขึ้นเป็นลำดับ รวมถึงความต้องการที่พักอาศัยก็กลับมาด้วย
สำหรับเป้าหมาย Presales ปี 2565 นี้ อนันดาฯ คาดว่าจะเติบโต 48% มาอยู่ที่ 18,800 ล้านบาท จากแรงหนุนของ 7 โครงการใหม่ที่จะเปิดตัวในปีนี้
ส่วนเป้าหมายรายได้ปีนี้ อนันดาฯ เชื่อว่า จะเติบโตได้ 30% โดยคาดการณ์ยอดโอนทั้งปีที่กว่า 13,000 ล้านบาท โดยมาจากยอดขายรอรับรู้รายได้ (Backlog) ณ สิ้นไตรมาสแรกปี 2565 กว่า 12,417 ล้านบาท (ซึ่งจะรับรู้ในปีนี้ประมาณ 60%) และมีแรงหนุนจาก 2 โครงการเด่นมูลค่าโครงการรวมกว่า 10,500 ล้านบาท ที่จะก่อสร้างแล้วเสร็จพร้อมโอนในช่วงไตรมาสที่ 2 และ 3 ของปีนี้ คือ ไอดีโอ จรัญฯ 70 - ริเวอร์วิว ซึ่งอยู่ห่างจากสถานีรถไฟฟ้าใต้ดินบางพลัดไม่ถึง 300 เมตร และไอดีโอ พระราม 9 - อโศก ซึ่งอยู่ห่างจากสถานีรถไฟฟ้าใต้ดินพระราม 9 เพียง 450 เมตร นอกจากนี้บริษัทยังมีโครงการใหม่ที่จะสร้างเสร็จพร้อมเปิดขายและโอนภายในไตรมาส 4 ปี 2565 1 โครงการคือโครงการ Coco parc มูลค่ารวม 5,000 ล้านบาท ซึ่งอยู่ห่างจากสถานีรถไฟฟ้าใต้ดินคลองเตย 0 เมตร
นอกจากนี้ อนันดาฯ ยังมีกลยุทธ์การกระจายรายได้จากยอดขายของธุรกิจในลักษณะ “Recurring Income” จากโครงการ Service Apartments จำนวน 5 โครงการ โดยได้เริ่มเปิดดำเนินการ “Somerset Rama 9” ในเดือนมีนาคมที่ผ่านมาแล้ว และจะเปิดโครงการอย่างต่อเนื่องอีก 4 โครงการ คือ “Ascott Thonglor”, “Ascott Embassy Sathorn”, “Lyf Sukhumvit 8”, และ “Somerset Pattaya” ในเดือนกรกฎาคม สิงหาคม กันยายน และตุลาคม ในปีนี้ เดือนละ 1 โครงการ ตามลำดับ
ทิ้งท้ายด้วยหมายเลขโทรศัพท์ติดต่อผู้จัดการการจัดจำหน่ายทั้ง 7 ราย ดังนี้
• ธนาคารกรุงไทย จำกัด (มหาชน) โทร. 02-111-1111
• ธนาคารกสิกรไทย จำกัด (มหาชน) โทร. 02-888-8888 ต่อ 819 โดยบุคคลธรรมดาจองซื้อทางออนไลน์ผ่าน 
 (ยกเว้นบุคคลสัญชาติต่างด้าว และนิติบุคคล สามารถจองซื้อผ่านสำนักงานใหญ่และสาขา)
• ธนาคารซีไอเอ็มบี ไทย จำกัด (มหาชน) โทร. 02-626-7777
• บริษัทหลักทรัพย์ เอเซีย พลัส จำกัด โทร. 02-680-4004
• บริษัทหลักทรัพย์ กรุงไทย เอ็กซ์สปริง จำกัด โทร. 02-695-5000
• บริษัทหลักทรัพย์ เคทีบีเอสที จำกัด (มหาชน) โทร. 02-351-1800 กด 1
• บริษัทหลักทรัพย์ หยวนต้า (ประเทศไทย) จำกัด โทร. 02-009-8351-56
คำเตือน: การลงทุนมีความเสี่ยง ผู้ลงทุนควรศึกษาและทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน